**ILEQQUUSUMIK ATAATSIMIINNEQ**

Ataasinngorneq ulloq 04. november 2019 NAL. 14:00

|  |  |  |
| --- | --- | --- |
| **Peqataasut:**Sabine Fleischer, siulittaasoqSakio Fleischer, kommunalbestyrelsimi ilaasortaqMikael Lange, ilaasortaqElisabeth Nielsen, ilaasortaqInuutersuaq Ulloriaq Løvstrøm - sinniisoq | **Aqutsisoq:****Peqataanngitsut:****Imaqarniliortoq:** **Immikkut aggersakkat:****Ingerlannaera:****Oqalutsit:** | AA, ML, IULMakkak MarkussenJQ, NavnNavn |

|  |  |
| --- | --- |
|  |  |

**Oqaluuserisassat**

|  |
| --- |
| **OQALUUSERISASSAT**  |
| 1. **Oqaluuerisassat akuerineqarnerat**
 |
| 1. **2019-mi aningaasaliissutit killiffiat / Balance**
 |
| 1. **Timersortarfiup tapiiffigineqarnissamik qinnuteqaataa**
 |
| 1. **Peqqinneq – Sunngiffik Innuttaasunut Juullerpalaartitsinissamut tapiiffigineqarnissamik qinnuteqaataa.**
 |
| 1. **Peqqinneq – Sunngiffik Uummannami meeqqat orpiliartinneqartarnerat pillugu saaffiginnissutaa.**
 |
| 1. **Paarnannguaq Mørch aamma Karoline Malakiassen Innutaasunut sammisaqartitserusullutik tapiissutinik qinnuteqaataat.**
 |
| 1. **Peqqinneq- Sunngiffik naapinneqarnera**
 |
| 1. **Borgmesterimik ataatsimeeqateqarsimaneq**
 |

|  |  |  |
| --- | --- | --- |
| **Imm. 1** | Oqaluuserisaat akuerineqarnerat |  |

**Aalajangerneq:** Imm. 8-tut ilannguneqarpoq Siulittaasup Borgmesterimik ataatsimeeqateqarsimaneq, oqaluuserisassat akuerineqarput.

|  |  |
| --- | --- |
| Imm.2 | 2019-imi aningaasaliissutit killiffiat / Balance |

Suliaq saqqummiunneqarnera:

Aningaasaliissutini 731.000,- kroniusuni sinnerupput 596.000,- kronit. Taakkuninnga ukua akilerneqassapput:

* Qinngutit marluk kr. 45.063,10
* NDO Supply Timersortarfimmut natermut illersuutit kr. 214.158,87
* Blue Water qulliit orpiusat aqqutaanut kr. 924,22
* Inuusuttuaqqanut Diskotek kr. 50.000,00
* Kuunu Berthelsen-ip tusarnaartitsiartornissaa kr. 53.415,00
* Meeqqanik juullimi orpiliartitsineq kr. 30.000,00
* Paarnannguaq Mørch aamma Karo Malakiassen kr. 10.000,00

Aalajangerneq:

Tusaatissatut tiguneqarput.

|  |  |
| --- | --- |
| Imm. 3. | Uummannami Timersortarfiup nerrivinnik issiavinnillu pisinissaminnut tapiiffigineqarnissamik qinnuteqaataa. |

Suliap saqqummiunneqarnera:

Timersortarfik tapiiffigineqarnissamut qinnuteqaqqipput, tamatumuunakkut nerriviit 50-it issiaviillu 300-it pisiarinissaanut. Taakkulu katillugit 73.355,-nik naleqarput.

Aalajangerneq:

Sakio Fleischer suliamut attuumassuteqarnini pissutingalugu aalajangeeqataanngilaq. Suliffeqarfik imminut pigisoq imminullu aningaasalersortussaq ilumut kommunimit pequtitsigut pilersorneqassanersoq misissortariaqassooq. Suliassaq kinguartinneqarpoq.

|  |  |
| --- | --- |
| Imm. 4 | Peqqinneq – Sunngiffik Innuttaasunut Juullerpalaartitsinissamut tapiiffigineqarnissamik qinnuteqaat. |

Suliap saqqummiunneqarnera:

1. Innuttaasut tamarmik ataatsimut Juullerpalaarnissaanni inersuup atorneranut qinnuteqarput 10.000,- kr.
2. Jullerpalaarnermi Kuunu Berthelse/Glenn Møllerilu Uummannami tusarnaartitsinissartik kissaatigaat 15. december ingerlanneqassasoq. Billitit Ineqarnerat ajunngittorsiassallu katillugit 37.415,00 kroneqarput.
3. Juullerpalaarnermi kaagiliullaqqinneqausaannermi eqqugassanik pilerinartunik tapiinissamut qinnuteqarput, siorna 6000 kr equgassanut atuisimapput.

Aalajangerneq:

Qinnuteqaatit katillugit kr. 53.415,- tapiissutaassasut akuerineqarput.

|  |  |
| --- | --- |
| Imm. 5 | Peqqinneq – Sunngiffik Uummannami meeqqat juullimi orpiliartinneqartarnerat pillugu saaffiginnissutaa. |

Suliap saqqummiunneqarnera:

Ukiuni kingullerni tallimani kingumut Uummannamut meeqat tamarmik orpiliartinneqartarnerat aallunneqarnikuuvoq, ukiorlu kingulleq tamanna aaqqissuisartup Peter Mathiassen naggataamik ingerlannikuusimavaa.

Pisarnertut meeqqat orpiliartarnerat ingerlanneqaannarsinnaanersoq Najukkami ataatsimiititaliap ingerlallugu ikiortissarsiorlutilluunniit. Orpiliartarnerit ingerlanneqartarsimapput Uummannai inuttaasut meeqqat Juullimi poortugaarsinerluunniit ajormata, tamanna pinngittoorusullugu poortugassannatsinneqartarsimapput.

Najukkami ataatsimiititaliamut eqqartugassanngortikkusuppara Juullip tipaatsunnartua atorlugu meeqqanik orpiliartitsisinnaannginnersut. Immaqalu ikiortissarsiorsinnarluni anigaasaliisussarsiorneq pisinnaagaluarluni

Aalajangerneq:

Meeqqat orpiliartinneqarnissaanut kr. 30.000,- akuerineqarput.

|  |  |
| --- | --- |
| Imm. 6 | Paarnannguaq Mørch aamma Karoline Malakiassen Innutaasunut sammisaqartitserusullutik tapiissutinik qinnuteqaataat. |

Suliap saqqummiunneqarnera:

Innuttaasunut sammisaqartitserusulluta haalimi inersuup atornissaanut pinnattassaanullu atugassatsinnik aningaasanik ima amerlatigisunik 10.000 kr qinnuteqarpugut.

Ukiup naannginnerani illoqarfitsinni suliffeqarfiit aammalu innuttaasunut sammisaqartitsinissarput nov. 17-ani pilersaarutaavoq. Aattaalli halip atorneqarnerata akilerneqarsinnaassappat piviusunngorsinnaalluni.

Timersuut sulorarneq (badminton) atorlugu suliffeqarfiit innuttaasullu piumasunik unammisaartitsissuugut, tassani marlukkaarlutik unammisaassapput.

Unammisaarnermi atortussat isumannaareernikuupput, ketjerit aammalu arsaarartaat.

Unammisaartoqarnerani isiginnaarianut normunik tunioaanissaq siunertaraarput, immikkullu unammisaarnermi peqataasunik normunik tunioraarusulluta. Taamatut aaliangerpugut peqataasussanut innuttaasunullu unammisaarneq soqutiginarsarusullugu.

Neriuppugut akuerineqassalluta nalunngilarpummi timerput aalatilluarnissaa pingaartinneqartuaannartoq.

Aalajangerneq:

Qinnuteqaatit kr. 10.000,- akuerineqarput.

|  |  |
| --- | --- |
| Imm. 7 | Peqqinneq – Sunngiffik naapinneqarnera |

Suliap saqqummiunneqarnera:

Siulittaasup kissaataa malillugu Peqqinneq – Sunngiffimmi aqutsisoq aggersarneqarnikuuvoq, paasiniaaffigineqartussaalluni Inuusuttuaqqanut suliat il. Il. Killiffinik.

Aalajangerneq:

* Peqqinneq- Sunngiffimmilu aqutsisup ilisimatitsissutingaa, November qaammat peqatigiiffiit ataatsimeeqatigiinniartut,
* Peqqinneq- Sunngiffiullu Najukkami ataatsimiititaliaq suleqatigiinnerunissaq eqqarsaatingalugu 2020-mut handlingsplan suliarineqarsimavoq, annermik aserorterinerit naamaarnerit il.il akiorniarlugit suliniartoqarnerunissaq ingerlanneqassooq.
* Meeqqanik juullimi orpiliartitsisarnerit ingerlannerini ukioqanngittuinnarniik atuanngittunut ingerlanneqartarnissaa anguniarusuppaat

|  |  |
| --- | --- |
| Imm. 8 | Siulittaasup Borgmester Palle Jeremiassen-imik ataatsimeeqateqarsimanera |

Suliaq saqqummiunneqarnera:

Siulittaasup ilisimatitsissutingaa Borgmester Palle Jeremiassen Avannaata Kommuniani Najukkami ataatsimiititaliami siulittaasut tamarmik ataatsimeeqatigineqarneranni, assigiinngitsunik illoqarfinni pikialaartitsisarnerit aningaasaliissutiniillu illoqarfiup kusassarnissaanut sunik pisiortortoqartarsimaneranik eqqartueqatigiissimapput. 2020-imut aningaasaliissutit allannguuteqassanngillat.

Aalajangerneq:

Tusaatissatut tiguneqarpoq.

Ataatsimiinneq naammassivoq: 15:20.